คือบริเวณหัวของอวัยวะเพศมันเกิดปวมขึ้นเเละก็เเดงปลายๆเวลารูดลงจะเจ็บเเต่เจ็บไม่มากครับ เเก้ยังไงหรอครับ
สวัสดีค่ะ การที่บริเวณหัวของอวัยวะเพศชายบวมและแดงดังกล่าวมาอาจจะเกิดจากการมีเยื่อบุปลายอวัยวะเพศชายอักเสบ ซึ่งอาจสัมพันธ์กับการที่ไม่ได้ขลิบหนังหุ้มปลาย ทำให้ทำความสะอาดบริเวณดังกล่าวได้ไม่ดีนัก สาเหตุอื่นๆเช่น เป็นโรคติดต่อทางเพศสัมพันธ์เช่นหนองใน ซิฟิลิซ แผลริมอ่อน ทำให้มีแผลที่อวัยวะเพศ หรือเป็นการเสียดสีหรือถูไถบริเวณดังกล่าวมากเกินไป เป็นต้นแนะนำหยุดทำกิจกรรมทางเพศทุกชนิด ใช้น้ำเปล่าสะอาดล้างทำความสะอาด และควรทำความสะอาดบริเวณภายใต้หนังหุ้มปลายด้วยเพื่อไม่ให้มีเชื้อโรคหรือขี้ไคลสะสม ควรทำความสะอาดด้วยน้ำอุ่นทุกวันในระหว่างอาบน้ำ รวมทั้งดึงหนังหุ้มปลายองคชาตให้เปิดออกอย่างช้า ๆหากยังเจ็บมาก หรือหนังหุ้มปลายรูดได้ไม่สุด ปวด บวมบริเวณดังกล่าว ควรจะรีบไปพบแพทย์ หากหนังหุ้มปลายที่ตีบมาบีบรัดปลายอวัยวะเพศมากก่อให้เกิดความเจ็บปวด หรือทำให้มีแผลหลังมีเพศสัมพันธ์ อาจเป็นข้อบ่งชี้ในการทำการขลิบหนังหุ้มปลายต่อไป